[{"text_idx": "#000016", "text": "Mae TAPE Cerdd a Ffilm Creadigol yn darparu cyfleoedd cefnogol, o ansawdd uchel a arweinir gan unigolion yn y diwydiannau creadigol, ac yn ymfalchi\u0308o ar hygyrchedd a chynhwysiant. Mae\u2019r sylfaenydd, Steve, yn bwriadu defnyddio\u2019r bwrsari i gysylltu, hyfforddi a chreu partneriaethau a\u0302 gweithwyr proffesiynol o\u2019r diwydiant ffilm sydd, fel rhan o\u2019u cylch gwaith yn datblygu cynhwysiant a chynyddu cyfleoedd."}, {"text_idx": "#000017", "text": "Bydd Steve, sydd eisoes wedi hen ennill ei blwyf ag unigolion o\u2019r fath yn y DU, yn teithio i gwrdd a\u0302 phartneriaid rhyngwladol allweddol i rannu model a dulliau gweithredu TAPE. Mae Steve yn gobeithio cwrdd ag unigolion mewn pum mudiad rhyngwladol, gan anelu at chwaraewyr mawr fel Netflix, Universal, Amazon Studios a Disney."}, {"text_idx": "#000020", "text": "Bydd yr ymweliadau yn caniata\u0301u i Steve ehangu ei rwydwaith a\u2019i brofiad, gan hyrwyddo gwaith yr elusen ar lefel newydd sbon. Mae Steve yn bwriadu defnyddio\u2019r cyfle i ddatblygu fforwm ar-lein, a gaiff ei gymedroli gan TAPE, lle y gall bobl greadigol uchelgeisiol gysylltu a\u0302 gweithwyr proffesiynol ar draws disgyblaethau i gael help, cyngor a chymorth."}, {"text_idx": "#000023", "text": "Gallwch ddarllen mwy am y bwrsari a\u2019i enillwyr blaenorol ar ein tudalen Bwrsari Arweinyddiaeth Walter Dickie."}]